Nos Radulphus, curatus de Cepoi, et magister Parisius, canonici ecclesie Sancti Macuti de Barro super Albam, notum facimus universis quod, cum discordia verteretur inter decanum et capitulum ecclesie Sancti Macuti, abbatissam et conventum Sancti Nicholai de dicto Barro ex una parte et abbatissam et conventum Polungeii ex altera super proprietate et possessione vel quasi percipiendi quinque solidos censuales in festo sancti Remigii super quibusdam masis seu terris sitis apud Corcellas, quos vel quas quondam tenuit Constantius dictus Nuisons de dicto Barro, tandem predicte partis que nos de dicta discordia tanquam in arbitros seu arbitratores si vero amicabiles compositores concorditer compromiserunt. Nos autem arbitrii suscepto in nobis honere, receptis probationibus quas ambe partes voluerunt producere super proprietate et possessione vel quasi percipiendi dictos quinque solidos, considerantis etiam rationibus quas predicte partes coram nobis voluerunt proponere, communicato bonorum [virorum] consilio, presentibus predictis partibus vel eorum procuratoribus coram nobis et arbitrium nostrum super premissis instanter petentibus, possessionem vel quasi percipiendi dictos quinque solidos censuales super dictis terris predictis decano et capitulo et abbatisse et conventui Sancti Nicholai concorditer arbitrando adjudicavimus, super proprietetate vero arbitrando pronuntiavimus intentionem suam neutram partium probavisse. In cujus rei testimonium, presentibus litteris sigilla nostra una cum sigillo viri venerabilis et discreti magistri Andree decani christianitatis dicti Barri apposuimus. Actum anno Domini Mo CCo LXo quarto, in cratsino dominice qua cantatur Quasimodo.